Die singende skaapwagter van Namakwaland is besig om naam te maak met die uitsonderlike liedjies wat hy dag na dag in die veld sit en skryf. Die talentvolle Brain het die aandag van Riku Lätti van die Wasgoedlyn getrek en siedaar., Oukie van Namakwaland is gebore. Die mooiste musiek geskryf deur ‘n sagte liefdevolle siel. Musiek wat sal verteder en ook die voete sal laat skoffel. Brain Cloete is ‘n mens mens, ‘n kind van die aarde en die ongerepte lirieke en die note uit sy kitaar vertel die storie van sy plek. Sy mense.
Sy musiek is rein en ongerep. Die melodieë wat hy skryf is vol naakte skoonheid. Hy skryf in die natuur, hy sien die mooi en hy sing daaroor.